Kelly Love Milk Cafe ร้านขนมหวานน่ารักๆ ในโครงการ The Paseo Park กาญจนาภิเษก บริการขนมแนวน้ำแข็งใส ขนมปัง ไอศครีม และเครื่องดื่ม

ร้านโทนสีชมพูหวานๆ บริเวณหน้าร้านมีมุมถ่ายรูปน่ารักๆ พร้อมป้าย Like Love ป้าย Check in ให้พร้อมประกอบฉาก ในร้านรับลูกค้าได้ประมาณ 20 ที่

เมนูที่สั่ง
- Kaya Cube Toast 169.- 
รูปในเมนูเป็นโทสต์หนาๆ สูงๆ แบบที่นิยมกัน แต่เสิร์ฟมาจริงเป็นแผ่นหนาประมาณ 1 นิ้ว 2 แผ่นซ้อนกัน ตัวขนมปังทาเนย ราดสังขยาลาวา รสหอมหวานอร่อย กินเข้ากันกับขนมปังนุ่มๆ กินๆ ไปจะนึกถึงขนมปังจิ้มสังขยาที่ซื้อตามรถเข็นขายน้ำเต้าหู้ แต่อร่อยกว่า และราคาสูงกว่าหลายเท่า พอมานึกถึงราคาก็รู้สึกว่าแพงเกิน 

ส่วนไอศครีมเป็นรสคุ้กกี้แอนด์ครีม เข้มข้นอร่อยพอใช้ได้

- Pipo Storm 75.- 
นมเปรี้ยวปั่นกับเยลลี่ปีโป้หลากสี ใส่เยลลี่เยอะดี แต่น้ำรสชาติไม่ค่อยเข้มข้น 

ทางร้านมีเมนูน้ำแข็งใสแบบละเอียดๆ หลายเมนู แต่กินคนเดียวหลายอย่างไม่ไหว